recursal/SuperWikiNEXT-32B huggingface dataset:
**„Тритонус"** — збирка куси раскази од македонскиот писател Климент Булоски, објавена под псевдонимот „Дозгулпмус" во 2008 година, во издание на издавачката куќа Темплум.

Технички одлики
---------------

Збирката е објавена како седма книга во едицијата „Катапулт". Таа е отпечатена во мал формат (18 сантиметри), во мек повез и има 155 страници. Книгата е каталогизирана во Националната и универзитетска библиотека „Св. Климент Охридски" - Скопје и ја носи меѓународната ознака ISBN 978-9989-189-50-0. Графичкото уредување и дизајн е дело на фирмата „Точка". На кориците се наоѓаат слики на Ерик Вејн Патерсон, а на задната корица се дадени основни биографски податоци за авторот. Книгата е отпечатена со финансиска поддршка од Комерцијална банка - Скопје АД - Скопје и од Министерството за култура на Македонија.

Содржина
--------

Збирката „Тритонус" содржи 79 куси раскази:
Светот во кој ние не сме / Ние во светот кој не постои; карпуз деликти; прозорци; бродови; раскинување; дисторзирана претстава; поглед; валцер за утре; принцеза, принцеза и јас; чудовишност; студ; вообичаена бесмртност; кирка; гиздавост; идентитет; додека смртта не нè раздели; пори; поштенското сандаче; расКРСТница; суб роса; кариера; раскрсница на смртта; неодоливи кафези; офталмотомична екскурзија (Изгубени очила); андгрогина интерсексуалност; еутопија; кружници; халуцинирачкиот тореадор; спирала на духот; парите го вртат светот; прашање; сè за љубовта, во најкратката приказна на светот.; желба; птици; жега; надеж; масакр; серпентини; правила на игра; комарци; интелектуалци; џокер; чистење; игра; Кокфил Газон; самоубиствените мисли на вљубениот кочијаш; успех; la vita è bella; самодоверба; љубов; смислата на животот; хералд ика; крипта; трепетлика; vagina dentata; јас, Сибелиус...; Книги за добра ноќ; рововски стапала; панспермичен долмен; предизвик; човечка природа; deathska сКАЗНА; тегла. И нешто околу неа.; животен циркус; сестри; осаменост; дарвиновото проклетство; предвечерие; ВРЕМЕНСКИ ШОВИНИЗАМ (еден момент во некоја туѓа бесконечност); А, ВТОР. И ТрЕТ!; загуба; одлука; грижа; вредност; да се прашаме или не? - биде е сега!; лудило; Ох, Господе Боже; молк; К’рај.

Осврт кон делото
----------------

Книжевната критика ја оценила книгата како необична, но фасцинантна и како една од најдобрите и најзгуснати дебитантски книги во историјата на македонската книжевност.

Наводи
------

1. 1 2  Дозгулпмус, *Тритонус*, Темплум, Скопје, 2008.
2. ↑  Никола Гелевски и Владимир Мартиновски (приредувачи), Џинџуџе во земјата на афионите: антологија на македонскиот краток расказ. Скопје: Темплум, 2022, стр. 363.
**Улрика Бергквист**, (родена на 2 декември 1969 година) е шведска новинарка и телевизиска водителка која работи за ТВ4. Таа е читател на вести за ТВ4 Вести и водителка на Nyhetsmorgon. Таа претходно била водителка на локалните вести на ТВ4 Стокхолм. Таа ги претставувала Cityliv, Sommarstockholm и Närbilden за локалниот стокхолмски дел од вестите на TV4. Таа, исто така, во средината на 1990-тите работела за Sveriges Radio .

Наводи
------

1. ↑  „Frågor och svar med Lars Kepler - Nyhetsmorgon - tv4.se". *tv4.se*. Посетено на 25 September 2015.
2. ↑  „Var ska SVT och TV4 nu hämta sina profiler?". Посетено на 25 September 2015.
3. ↑  Sveriges Radio. „Skuggmannen av Ulrika Bergquist 20090207". Посетено на 25 September 2015.
**Хвилсагер** ― село во Дјурсланд, сместено во парохијата Хвилсагер и Општина Сидјурс. Индискиот антрополог Г. Пракаш Реди извршил теренска работа во селото во 1989 година и ги објавил своите набљудувања во книгата *Sådan er danskerne!* *En indisk antropologs perspektiv på det danske samfund*, преведено на македонски како *Данците се такви!* *Перспективи на еден индиски антрополог за данското општество* и има своја англиска верзија.

Наводи
------

1. ↑  G. Prakash Reddy (1991). *Sådan er danskerne! : en indisk antropologs perspektiv på det danske samfund*. Grevas. ISBN 87-7235-622-7.
2. ↑  G. Prakash Reddy (1993). *Danes are like that! Perspectives of an Indian anthropologist on the Danish society*. Grevas. ISBN 87-7235-624-3.
**Црна Џамија** е маало во градот Велес на левиот брег на реката Вардар. Името го добила по џамијата со темно минаре која е всушност единствената џамија која денес постои во градот Велес. Сместена е во подножјето на ридот Рамина под црквата Свети Спас од левата страна на Дервенскиот поток. Огромно мнозинство од населението се Македонци, а во помал број живеат и Турци и Роми. Во оваа населба се наоѓа велешкиот градски пазар.

Маалото е наречено по Фазил Ахмет-пашината џамија (Црна џамија), која е единствената џамија во градот.

|  |  |  |  |  |
| --- | --- | --- | --- | --- |
| 

| * п
* р
* у
Населби и маала во Велес |
| --- |
|  |
| 
* Бабуна
* Бузаана
* Влашка Чешма
* Дворови
* Долни Дуќани
* Дорутовец
* Јурија
* Којник
* Поток
* Превалец
* Порцеланка
* Прцорек
* Рамина
* Речани
* Сар Маале
* Солено Чешмиче
* Трпезица
* Тунел
* Црна Џамија
* Ќерамидна

 |  |

 |
Чукалка
**Чукалка** или **чукало** — стара земјоделска алатка која се користела за вршење на житото по жетвата со цел да се одвои зрното од сламата за понатамошна обработка на зрното.

Чукалката се состои од дрвен држач *(*рачка или рачка) на кој на *гоџито* со помош на елеастичен материјал (најчесто кожа) се прикачува пократко парче од грубо обработено тврдо дрво.

Вршењето се обавувало на гумна. Во средината на просторот на гумното се истоварале сноповите и се одрврзувале, а околу него стоеле *вршачите* со чукалки кои ги вртеле во воздух и со нив мавале по разврзаните снопови во правилен ритам, со што зрното се одвојувало од класот. Одвојувањето на зрната од плевата се правело со веење.

Наводи
------

1. ↑  „чукалка" — Дигитален речник на македонскиот јазик
2. ↑  „чукалка" — Официјален дигитален речник на македонскиот јазик
3. ↑  „чукало" — Дигитален речник на македонскиот јазик
4. ↑  „чукало" — Официјален дигитален речник на македонскиот јазик
**Шевролет Спарк** е градски автомобил или „мини" автомобил произведен од јужнокорејскиот производител на возила *GM Korea*. Првично се продавал под името ***Daewoo Matiz***. Достапен е само како хечбек со 5 врати. Првата генерација на *Daewoo Matiz* била лансирана во 1998 година од јужнокорејската гранка на Џенерал моторс, *GM Korea* со цел да го замени автомобилот *Daewoo Tico*.

Откако Џенерал моторс ја презела компанијата *Daewoo Motors* во 2002 година, автомобилот започнал да се продава под името на Шевролет. Втората генерација била претставена во 2005 година, а третата во 2010 година. Во јуни 2013 година во Калифорнија и Орегон, САД била лансирана електричната верзија **Шевролет Спарк ЕВ** и станал првиот електричен патнички автомобил на Џенерал Моторс откако моделот ЕВ1 на компанијата прекинал да се произведува во 1999 година.

Галерија
--------

* Првата генерација (М100, М150)Првата генерација (М100, М150)
* Третата генерација (М300)Третата генерација (М300)
* Електричната верзија Шевролет Спарк ЕВЕлектричната верзија Шевролет Спарк ЕВ

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Улрика Мелин** (1767–1834) била шведски текстилен уметник и член на Кралската шведска академија на уметностите .

Таа е родена на мајор Ларс Мелин и била сестра на генерал-мајор Хенрик Георг Мелин. Таа била во брак со гувернерот на замокот Вестерас, Питер Туре Герхард Друфва, во 1788 година. Мелин била текстилна уметничка со „необична способност да шие пејзажи". Во 1784 година, таа била избрана во Кралската шведска академија за уметности за дело во бел сатен инспирирано од делото на Клод Лорен .

Поврзано
--------

* Вендела Густафва Спар
* Марија Јохана Герц

Наводи
------

Дополнително читање
-------------------

* Ulrika Melin at Svenskt kvinnobiografiskt lexikon

Надворешни врски
----------------

* Антечкингар ом свенска ќвинор
* Dahlberg och Hagström: *Svenskt konstlexikon*. Allhems Förlag (1953) Малме.



1. ↑  Anteckningar om svenska qvinno
**Езерото Тошка** (арапски: بحيرات توشكى, фонетски: boħeˈɾæːt ˈtoʃkæ) е назив за неодамна створени ендореични езера во Егпетскиот дел на Сахара.

  

Асуанската брана, изградена 1964—1968, го направила Насерово Езеро, со максимална надморска висина од 183 m. Во 1978 година, Египет почнал да го гради Садатовиот канал северозападно од Насеровото Езера низ Вади Тошка како би се овозможило да вода над 178 m се влева во депресија на јужниот крај на еоценските варовнички висорамнини. Кон крајот на 1990-те водата почнала да тече низ Садатовиот канал во Западната пустина. Овој канал кој води низ Нил е обложен со бетон, за да се избегне губитокот на вода. Водата од Нил оди нормално во каналот, а од него се пумпа преку големата пумпна станица Мубарак северно од Абу Симбел.

Надворешни врски
----------------

* Архивирано на 7 октомври 2008 г. -{Astronaut photography of Sara Lake formation 1998-1999.}-
* Архивирано на 8 јуни 2011 г. -{March 2002 MODIS 'true color' image of Toshka Lakes and vicinity.}-
* Архивирано на 24 март 2006 г. -{Jan. 2003 MODIS false color image of the Toshka Lakes.}-
* Архивирано на 12 февруари 2005 г. -{This fly-through is of the area imaged by satellites before the lakes formed.}-
* -{Astronaut photography documenting the formation of the westernmost lake in 2001.}-
* Архивирано на 24 септември 2008 г. -{Astronaut photography documenting shrinking of the lakes in late 2005.}-
* Архивирано на 12 декември 2012 г. -{CEO (Crew Earth Observation) on the Gateway to Astronaut Photography of Earth (Toshka, Egypt)}-
**Тошо Стојчев Милчев** (? во Црешево, Скопско — 5 ноември 1944

 на Скопска Црна Гора) — македонски партизан, борец за слобода на Македонија и учесник во НОВ.

Животопис
---------

Произлегува од сиромашно селско семејство. Завршил основно училиште, а потоа се занимавал со земјоделство. По формирањето на Шеснаесеттата македонска ударна бриrада стапил во нејзините редови во септември 1944 година. Иако близу неговото село се воделе борби против балистите, со својот баталјон се префрлил на другата страна на Скопска Црна Гора. Балистите биле побројни, но бригадата успеала да ги разбие. На 5 ноември 1944 година, храбро загинал во една борба против балистичките банди.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 215. На `|first=` му недостасува `|last=` (help)
**Тошина бања** е бања која се наоѓа недалеку од Златибор, во селото Рожанство во Србија. Позната е и како **бања Вапа**. Во оваа бања се наоѓа и минерален извор кој лекува разновидни болести, а особено се користи за дерматолошки цели.

Историја
--------

Изградбата на Тошина бања започната е во средината на седумдесеттите години на 20 век. Заочната е изградба на туристичко-бањскиот објект, но изградбата била запрена со смртта на сопственикот Тоша Лазовиќ , така да објектот е запоставен. Сепак дури и таков привлекува внимание со својот изглед и ја комплетира туристичката понуда и сите атракции на Златибор. Старецот Тоша е роден во златиборското село Рожанство во 1914 година. Тој бил визионер. Последната четвртина од својот живот ја посветил на обидот да изгради бањо лекувалиште. Големи бетонски кули кои се издигнуваат од покривот, пансиони за сместување, базените со лековита вода и мостовите - останале недовршени. Со визија за изградба на туристичко лекувалиште, Тоша изградил пат до бањата. Изградил околу еден километар пат што го поврзува со центарот на Златибор. Жителите на селото Рожанство се приклучиле и финансиски помогнаанале во изградбата на патот. Жителите на овие златиборски села успеале да соберат и да инвестираат заедно во бањската вила, неколку стотици илјади евра. Тие изградиле пет ката од златиборскиот дворец, кој е опкружен со лековита минерална вода .

Тошиниот дворец
---------------

 Натпис пред изградениот замок
Пространиот дворец на пет нивоа има широки тераси, како висечки градини. Кулите се издигнуваат кон врвот, а замокот е обложен со црвена фасадна тула. Од левата страна на влезот се темелите на црквата што газда Тоша планирал да ја изгради покрај главниот објект во бањата. Пред дворецот се бањите, некогаш имало многу негуван тревник и базени за бањска вода. Пред еден од базените стои порака до посетителите: „Бањската вода, главен и древен извор, бања Вапа, според приказните на месното население, оваа вода лечи девет болести и тоа кожни болести, егзема, рани, лишаи, првут во косата, потење на стапалата, органи за варење и нерви. Лечи - сè. „

Минерална вода
--------------

На оваа место не извоира термална вода. Станува збор за температура на водата од околу 17 и не е солена. Водата се пие и е лековита за кожата. Чешмите биле извлечени на три цевки. Две се наоѓаатсместени посебно, а една малку подалеку.

Наводи
------

1. ↑   Архивирано на 22 март 2016 г. Тошина бања
2. ↑   Тоша Лазовић

Надворешни врски
----------------

* Портал: Србија

* Заборавена бања
* Тосина бања
* Туристичка атракција на Златибор
* Бања Тожина во Рожанство
| **Примери** |
| --- |
| → Тој беше го искршил прозорот.
→ Тој што ќе игра на натпреварот ќе добие бесплатна маица. |

**Тој** е лична заменка за трето лице еднина од машки род во македонскиот јазик. Оваа лична заменка се користи да се означи или посочи некоја именка од машки род, која и не мора да е присутна во моментот на зборување.

Лични заменки
-------------

Личната заменка „тој" се користи како подмет во реченицата, односно да се означи лицето кое го врши дејството и лицето за кого се однесува нешто. Останатите форми за трето лице машки род може да се видат во следнава табела, која патем ги наведува сите заменки во македонскиот јазик:

| Лични заменки |
| --- |
| број | лице | подмет | присвојна заменка и придавка | директен предмет | индиректен предмет |
| без предлози | со предлози |
| долга | кратка | долга | кратка
присвојна |
| еднина | I | јас | мој/ моја/ мое/ мои | мене | ме | мене | ми | мене |
| II | ти | твој/ твоја/ твое/ твои | тебе | те | тебе | ти | тебе |
| III | м.р. | тој | негов/ негова/ негово/ негови | него | го | нему | му | него |
| ж.р. | таа | нејзин/ нејзина/ нејзино/ нејзини | неа | ја | нејзе | ѝ | неа |
| с.р. | тоа | негов/ негова/ негово/ негови | него | го | нему | му | него |
| множина | I | ние | наш/ наша/ наше/ наши | нас | нè | нам | ни | нас |
| II | вие | ваш/ ваша/ ваше/ ваши | вас | ве | вам | ви | вас |
| III | тие | нивен/ нивна/ нивно/ нивни | нив | ги | ним | им | нив |

Потекло
-------

Старословенската форма еквивалентна на македонската „тој" е 'онъ'. Така, оваа македонска лична заменка не е слична со останатите заменки за трето лице на останатите словенски јазици, како: *on* на полски, словачки, чешки, словенечки, српски, хрватски, босански и црногорски, *той* на бугарски, *wón* на лужичкосрпски, *он* на руски, *ён* на белоруски и *він* на украински.

Освен на македонски и бугарски, во сите останати словенски јазици заменката директно потекнува од старословенската форма. Македонската заменка „тој" настанала со потсилување на старите едносложни заменски морфеми со партикули, сè со цел да се закрепи нивната изразеност. Заменката „тој" потекнува од старословенската показна 'тъ', но проширена со дополнителни гласови за позацврстена изразеност.

Употреба
--------

Во македонскиот јазик оваа заменка се користи за означување или посочување на именка од машки род. Во некои дијалекти се користи и старословенската форма *он*.

Поврзано
--------

* Заменки во македонскиот јазик
* Номинатив

Наводи
------

1. ↑  Речник на македонскиот јазик: тој на *makedonski.gov.mk*
2. ↑  Лични заменки во словенските јазици, на англиски.
3. ↑  Конески, Блаже (1967), Историја на македонскиот јазик, Скопје, стр. 144

|  |  |
| --- | --- |
| Stub icon | *Оваа статија за македонскиот јазик е никулец. Можете да помогнете со тоа што ќе ја проширите.** п
* р
* у
 |

|  |  |  |  |
| --- | --- | --- | --- |
| 

| * п
* р
* у
Македонски лични заменки |
| --- |
|  |
| 
* јас
* ти
* тој
* таа
* тоа
* ние
* вие
* тие

 |

 |
**Ултра ТВ** бил српски ТВ канал, кој започнал со емитување на 28 јануари 2008 година, во 8 часот. Исто така се емитува во Црна Гора, Босна и Херцеговина и Македонија. Тој емитувал разновидни ТВ програми за деца и тинејџери. Се емитуваа цртани филмови (Code Lyoko, Totally Spies, Galactik Football, итн. Претежно француска продукција и Каспер, Кирарин Револуција, Џони Тест и сл.), Документарци и сапуни.

75% од истиот бил во сопственост на Обединета група, а 25% од Луксор СО доо, кој го создаде овој ТВ канал.

На 1 јули 2017 година, кабелскиот оператор Србија широкопојасен интернет престана да ги дистрибуира Ултра ТВ и Мини Ултра. Од тој ден можевте да ги добивате овие канали само преку кабелски оператори Супернова и Поста КДС (ограничена достапност на Супернова).

На 1 август 2019 година, Обединета група ги затвори Ултра ТВ и Мини Ултра. Нивните замени се Vavoom и Pikaboo.

Мрежно место на Ултра ТВ (архивирана)

Мини ултра
----------

 Во 2011 година, Ултра се здоби со сестрински канал, Мини Ултра. Неколку недели подоцна, познат како само **Мини**. Мини Ултра емитува популарни емисии за помлади деца.

Мини Ултра бил затворен на истиот датум како Ултра, 1 август 2019 година.

Алтернативи
-----------

Minimax (ТВ канал)
**Трифазниот генератор** на напони е составен од статор и од ротор. Во жлебовите од внатрешната страна на обемот на статорот, меѓусебно просторно поместени за агол од 2π/3, се поставени идентични намотки. Почетоците на намотките се означуваат со A,B и C, а нивните краеви со X,Y и Z. Намотката А-Х се нарекува фаза А, намотката В-Y се наеркува фаза В и намотката C-Z фаза C. Роторот претставува вртлив електромагнет, чиишто полови имаат специфична форма, така што во воздушниот зјај се постигнува синосуидална распределба на магнетната индукција.

Наводи
------

1. ↑  Кирил И. Коцев: *Применета Електротехника*. Скопје, 2007, стр. 86.
Хиполита
**Хиполита** била Амазонска кралицата која поседувала магичен појас кој и го дал татко и Арес, богот на војната. Појасот го означувал нејзиниот авторитет како кралица на Амазонките. Таа е важна и во митовите на Херакле и на Тезеј. Затоа приказните за неа се доволно разновидни што тие всушност би можеле да бидат за неколку различни карактери.

|  |  |
| --- | --- |
| Stub icon | *Оваа статија поврзана со митологијата е никулец. Можете да помогнете со тоа што ќе ја проширите.** п
* р
* у
 |

Наводи
------

1. ↑  Robert Graves (1955) *The Greek Myths*

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 296437614
* LCCN: nb2018002396
* GND: 103153914X
* SUDOC: 238387151

 |

 |
**Терујуки Оказаки** (јап. 岡崎 照幸; 1931) мајстор на шотокан карате 9-ти дан, е основач, претседател и главен инструктрор на Меѓународната Шотокан Карате Федерација (ISKF), кој работи под Јапанската Карате Асоцијација(ЈКА).

Заедно со Фунакоши Гичин и Масатоши Најакама бил основач на ЈКА инструкторскиот тренинг програм. Оказаки објавил книга за своето ускуство именувано Совршенство на Каратето.

Животопис
---------

Терујуки Оказаки е роден во префектурата Фукуока во Јапонија. Како млад, тренирал џудо, кендо и аикидо. Во 1948 година, со шеснаесет години се запишал на Универзитетот Такушоку. Тука почнал да тренира карате. Тренирал со учителот Фунакоши Гичин ( основач на Шотокан ) како и Масатоши Накајама. Дипломирал во 1953 година и одма станал тренер на Такашуковиот тим. Истата година, одлучено е да се испроба инструкторски тренинг програм врз Оказаки. Во 1955 година поставен е за водич на програмот, кој ги произвел некои од најинтегралните шотоканови водачи. Такајуки Миками, Такаура Еији и Хироказу Каназава биле едни од првите учесници на овој програм. Како обид на Накајама да го прошири Шотокан каратето меѓународно, Оказаки отишол во САД во 1961 година, прво планирајќи да остане шест месеци, но тогаш го отворил неговиот „доџо" во Филаделфија и се вселил таму за постојано. Во 1977 година Оказаки ја основал Меѓународната Шотокан Карате Федерација (ISKF).

Наводи
------

1. ↑  Philadelphia Shotokan Karate Club Архивирано на 5 декември 2006 г.

Надворешни врски
----------------

* Профил на Оказаки
* Совршенство на карактерот
* 
* Статија во Masters Magazine

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
Табличката од Киш, 3500 г. п.н.е.; најстариот познат текст. Ешмоловиот музеј.
Пример за текст на сумерски јазик.
**Табличката од Киш** е табличка од варовник пронајдена во **Тел ал-Ухајмир**, провинцијата Вавилон, Ирак – местото на античкиот сумерски град Киш. Реплика од гипс на овој артефакт денес се чуваво колекцијата на музејот Ешмола.

Табличката од Киш е испишана со клинесто писмо, а се смета дека потекнува од околу 35 век п.н.е. (средниот Урук период). некои научници сметаат дека потекнува од подоцнежен период – четвртиот Урук период (околу 3350–3200 г. п.н.е.). Неколку илјади документи со првобитното клинесто писмо што датираат од четвртиот и третиот Урук период (околу 3350–3000 г. п.н.е.) се пронајдени во Урук.

Текстот е пиктографски, и го претставува преодниот период меѓу првото клинесто писмо и појавата на делумно слоговно пишување. Периодот на „првото клинесто писмо" во Египет и Месопотамија се протега од 3500 до 2900 г. п.н.е. Административните текстови од периодот Џемдет Наср (3100–2900 г. п.н.е.), најдени во Џемдет Наср и Тел Укар го претставуваат понатамошниот стадиум во развојот на првобитното клинесто писмо, но сепак не можат со сигурност да се идентификуваат дека се напишани на сумерски јазик.

Поврзано
--------

|  |  |
| --- | --- |
| Ризница | „Табличка од Киш" на Ризницата ? |

* Урук период
* Вазна од Варка
* Тартариски таблички

Наводи
------

1. ↑  Hayes, John L. 1990 *A Manual of Sumerian Grammar and Texts*, Undena Publications, p.266
2. ↑  Woods, Christopher (2010), „The earliest Mesopotamian writing", Во Woods, Christopher (уред.), *Visible language. Inventions of writing in the ancient Middle East and beyond* (PDF), Oriental Institute Museum Publications, **32**, Chicago: University of Chicago, стр. 33–50, ISBN 978-1-885923-76-9, Архивирано од изворникот (PDF) на 2021-08-26, Посетено на 2017-12-31

Further reading
---------------

* A. C. Moorhouse, *The Triumph of the Alphabet: A History of Writing*
* Langdon, *Pictographic Inscriptions from Jemdet Nasr*
* Peter N. Stearns, *The Encyclopedia of World History* (2001), ISBN 978-0-395-65237-4.
Шематски план на Пела, дело на Хиподам Милетски
**Хиподам Милетски** или **Хиподам од Милет** (старогрчки: Ἱππόδαμος), бил старогрчки урбанист во V век п.н.е.. Тој изработувал планови за градови со ред и правилен карактер, за разлика од честите безредни градови како Атина. Тој се смета за зачетникот на идејата дека еден градски план може формално да отелотвори и разјасни рационален општествен поредок. Според Аристотел (во *Политика*), тој бил зачетникот на урбанизмот, и обмислил идеален град за 10,000 жители, поделен во три класи (воини, занаетчии и земјоделци), каде земјата исто така била поделена на три дела (света, јавна и приватна). Тој бил познат и по љубител на вниманието. Според описот на Аристотел во *Политика*, „Некои сметале дека тој навистина претерувал, со неговата долга коса, скапи украси, и истата евтина топла облека која се носи и лете и зиме".

За Перикле Хиподам го испланирал пристанишниот град Пиреја кај Атина во средината на V век п.н.е. Кога атињаните го основале Туриј во Италија во 443 п.н.е. тој бил колонијален архитект - иако не архитект во смисла на проектант на градби. Се смета дека во 408 п.н.е. го изградил новиот град Родос, иако може да се каже дека бидејќи бил дел од проект за реконструкција на Милет во 479 п.н.е. тој би бил престар за да работи на Родос.

Неговите решеткасти планови се состоеле од низа широки, прави улици, кои се сечеле под агли од 45° и 135°.

Македонија
----------

Меѓу значајните дела на Хиподам е и планирањето на престолнината Пела во Македонија.

Извор
-----

* Аристотел, *Политика*.
* Public Domain Оваа статија вклучуват текст од дело кое сега е во јавна сопственост: Chisholm, Hugh, уред. (1911). *Encyclopædia Britannica* (11. изд.). Cambridge University Press. Отсутно или празно `|title=` (help)CS1-одржување: ref=harv (link)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 86149366340385602271
* LCCN: n81007258
* ISNI: 0000 0000 6708 0034
* GND: 118774506
* SUDOC: 130152080
* BIBSYS: 90525681
* ULAN: 500257256
* BNE: XX971228

 |

 |
Официјална топка од Светско првенство 2006
**Фудбалска топка** е реквизит за фудбалска игра.

Мерки и одлики на топка
-----------------------

* Топка мора да биде во тркалезна форма.
* Мора да биде изработена од кожа или некој друг материјал кој е одобрен исклучиво од ФИФА.
* Обимот е помеѓу минимално 68 и максимално 70 см.
* Не смее да биде полесна од 410 и потешка од 450 грами (на почеток од натпреварувањето).
* Притисокот во топката мора да биде помеѓу 0.6 и 1,1 атмосфера.

Да би можело да се одигра натпреварувањето, неопходно е клубовите кои се домаќини да обезбедат одреден број на топки. Пропишани се и произведувачите, односно натписи на топките со кои можат да се играат меѓународните и првенствените натпреварувања (ознаките се доказ дека топката е помината преку процедурата на проверка и дека одговара на пропишаните стандарди за натпреварување). Пред почеток на секој натпревар, клубот кој е домаќин има обврска сите топки кои се наменети за игра да ги предаде на судијата на проверка. Топките за игра на терените кои се прекриени со снег мораат да бидат во посебни бои (непишано правило - црвена боја).

Замена на оштетената топка во текот на натпреварот
--------------------------------------------------

Доколку топката се оштети во текот на натпреварувањето, судијата има обаврска да:

* Да ја стопира играта,
* Да ја спушти резервнататопка на местото каде што е запазена неисправноста на топката и така да ја настави играта,
* Ако топката се оштети пред да се стави во игра, таа едноставно се заменува со резервна топка која одговара на прописите.

ФИФА прописи
------------

### Уверувањето во квалитетот на топката

За потребите на натпреварот, само со топка која ја задоволуваат **барем** минимум свите веќе опишани одлики е дозволено да се игра. Топката со која се игра на натпреварувањата под ФИФА, УЕФА или конфедерација, мора на себе да има барем една од овие три ознаки. 

### Рекламирање на топки

Спрема прописите на ФИФА на топките се дозволени само три врсти на огласување:

* лого на натпреварувањето
* лого на организаторите на натпреварувањето
* лого на произведувачот на топката

Сите овие правила, спрема ФИФА, служат за подобрување на стандардите и квалитетот на главниот објект на теренот.

Надворешни врски
----------------

|  |  |
| --- | --- |
| Ризница | „Фудбалска топка" на Ризницата ? |
Харди-Вајнбергова рамнотежа
**Харди-Вајнберговата рамнотежа** или **Харди-Вајнберговиот закон** е важен постулат во еволуцијата и популационата генетика кој вели дека честотата на гените во една изолирана популација (популација на која не дејствуваат надворешни фактори) е постојана низ поколенијата.

Харди-Вајнберговиот закон ни овозможува да ја пресметаме честотата на гените во генетскиот фонд на дадена популација доколку ја знаеме честотата на генотиповите. Тој ни кажува и што може да се очекува и какви би биле популациите доколку не настанува нивна еволуција.

Овој закон независно еден од друг го опишале британскиот математичар Годфри Херолд Харди и германскиот физичар Вилхелм Вајнберг во 1908. Според овој закон, одредени научници формулирале математички теории за еволуцијата кои се основа на популационата генетика.
Таван со плочи
**Таван** или **плафон** - дел од меѓукатната конструкција што ја затвора просторијата од горната страна, односно долната обработка на меѓукатната конструкција. Таванот има естетска намена, но врши и топлинска и звучна изолација. Таваните може да бидат хоризонтални, коси или специјално обликувани.

Видови
------

Видот на таванот зависи од функцијата на градбата во која се наоѓа.

* Вградениот таван формира една единица со меѓукатната конструкција.
* Споениот таван може да биде еднослоен или повеќеслоен, а меѓукатната конструкција служи како потпора.
* Одвоениот таван е одделен од меѓукатната конструкција со воздушен слој од 2,8 до 10 см, а за одвојување на таванот се користат елементи од метал, дрво, алуминиум и др. На овој начин се зголемува звучната и топлинската изолација.
* Спуштен (висечки) таван е направен од ламели или алуминиумски плочи кои ја формираат таванската површина и носечките конструкции кои служат како носач за ламелите и плочите.

Материјали и обработка
----------------------

При избор на материјал за таван, важни се естетските, како и акустичните особини. Во зависност од начинот на обработка, завршниот слој на таванот може да се лие со сите видови тавански малтери или на него да се постават елементи од цврсти материјали, како што се изолациони плочи изработени од гипс, стиропор, дрво, алуминиум.

На завршетокот на мезанинската конструкција, таванот може само да се обои или прво да се малтериса, а потоа да се обои. Гипсот може да се нанесе и директно на армирано-бетонскиот таван. При изработка на таван каде што имаме дрвени меѓукатни конструкции на долната страна на таванските греди се прикачени летви, на нив е поставен носач на малтер, а потоа малтер. На таванските греди може да се постават градежни и изолациски плочи, кои можат да бидат малтерисани или оставени видливи.

Декорација на таванот
---------------------

 Сводот на Сикстинската капела
Таваните обично се обоени, но можат да бидат и насликани, што бил чест случај во минатото, а еден од најпознатите тавани е оној во Сикстинската капела. За боење на таваните обично се користи белата боја, но ниту другите бои не се занемарливи. Плочите што се поставуваат на таванот, покрај изолационата функција, може да имаат и декоративна функција. Осветлувањето на просторијата е тесно поврзано со таванот, бидејќи обично се наоѓа на него.

Наводи
------

1. ↑  „таван" — Дигитален речник на македонскиот јазик
2. ↑  „таван" — Официјален дигитален речник на македонскиот јазик
3. ↑  „плафон" — Дигитален речник на македонскиот јазик
4. ↑  „плафон" — Официјален дигитален речник на македонскиот јазик
Во Дигитална електроника, хардверскиот регистар зачувува битови информација, на начин по кој сите битови може да се читаат или запишуваат множествено.
Хардверските регистри во Централна обработувачка единица (ЦПЕ/CPU) се нарекауваат обработувачкки регистри.
Сигналите од состојбена машина кон регистар контролираат кога регистарот испраќа или прифаќа информација од други регистри.
Понекогаш состојбената машина препраќа информација од еден регистар преку функционална преобразба, кон друг регистар во којшто се запишува резултатот.

Типичната употреба на регистрите е за конфигурирање и старт-ап на определени својствености, посебно при иницијализација, буферирање, видео меморијата кај видео карти, Влез/Излез од различни видови и стартово репортирање.

Читање од хардверски регистар од периферен уред, надвор од ЦПЕ, вклучува достапување на неговата мемориско мапирана адреса или порт со лоад или стор инструкција, која ја дава обработувачот.

Регистрите обично се измеруваат по бројот битови коишто ги содржат, на пример 8 битов регистар или 32 битов регистар.

SPIRIT IP-XACT и DITA SIDSC XML дефинираат стандартни XML формати за мемориско мапирани регистри.,

Поврзано ѝ
----------

* Регистарски трансферен јазик
* Влез/Излез Основна адреса

1. ↑  „blog entry on IP-XACT format". Архивирано од изворникот на 2009-03-09. Посетено на 2009-04-19.
2. ↑  
IP-XACT Schema... see component XSD
3. ↑  
DITA Semiconductor register spec
**Харви Фокс Силвермен** (англиски: *Harvey Fox Silverman*, р. 1943 година во Хартфорд, Конектикат, САД) е американски инженер. Тој е еден од пионерите во областа за обработка на дигитални сигнали во реално време и за обработка на говор. Моментално е професор по инженерство на Брауновиот универзитет.

Силвермен дипломира на колеџот „Тринити", а потоа магистрира и докторира на Брауновиот универзитет. Десетина години работи во приватниот сектор како дел од персоналот на истражувачкиот центар „Томас Џ. Вотсон" на Ај-Би-Ем во Њујорк, САД, за потоа да се врати на Брауновиот универзитет како професор. Основач и директор е на Лабораторијата за инженерски човечко-машински системи. Во текот на својата кариера, служел на многу одговорни позиции вклучувајќи декан на Дивизијата за инженерство, на надзорниот одбор на колеџот „Тринити" и техничката комисија на ИЕЕЕ АССП.

Во текот на својата кариера, професорот Силвермен објавил повеќе од 200 научни труда и добитник е на бројни патенти. Тој добил неколку награди вклучувајќи и Медал во чест на стогодишнината на ИЕЕЕ.

Наводи
------

1. 1 2  „Interview with Professor Harvey F. Silverman". *EEWeb*. December 02, 2016. Посетено на 2020-04-25. Проверете ги датумските вредности во: `|date=` (help)
2. ↑  „Harvey F. Silverman, Ph.D. (`65)". *Engineering* (англиски). Посетено на 2020-04-25.
3. ↑  Yumpu.com. „CURRICULUM VITAE - Research - Brown University". *yumpu.com* (англиски). Посетено на 2020-04-25.
4. ↑  „Harvey F. Silverman Inventions, Patents and Patent Applications - Justia Patents Search". *patents.justia.com*. Посетено на 2020-04-25.
**Фудбалската репрезентација на Шведска** шведски: *svenska fotbollslandslaget* ( шведски: *svenska fotbollslandslaget*) ја претставува Шведска во машкиот меѓународен фудбал и е контролирана од Шведската фудбалска асоцијација, управувачкото тело на фудбалот во Шведска. Домашен терен на репрезентацијата е Шведска „ Арена Пријатели" во Солна, а екипата ја предводи Јане Андерсон. Од 1945 до крајот на 50-тите години, тие се сметале за еден од најголемите тимови во Европа.

Шведска оствари дванаесет настапи на Светските првенства со нивниот прв настап во 1934 година. Тие исто така имаат остварено шест настапи на Европските првенства. Шведска завршила на второто место на Светското првенствао во 1958 година, а на третото место во 1950 и во 1994 година. Другите достигнувања на Шведска вклучуваат и златен медал на Летните олимписки игри во 1948 година и бронзените медали во 1924 и 1952 година. Тие стигнале и до полуфиналето на Евро 1992 .

Историја
--------

Наводи
------

1. ↑  Sengupta, Somnath (30 June 2018). „'What if?' – The story of India's lost opportunity at the 1950 World Cup". *Football Paradise*. Посетено на 3 July 2018. [Sweden] were arguably the best team in Europe when football restarted after War until the rise of the great Hungarian team of the early 1950s. [...] Sweden was still perhaps the strongest European team in 1950
**Чиста убавина** (португалски: **Beleza Pura**) е романтична бразилска теленовела. Серијата во Бразил почна да се снима кон крајот на 2007 год. за со прикажување да започне на 18 февруари 2008. Серијата е создадена од Андреа Малтароли, а дел од глумската екипа нам ни е позната од новелата Америка.

Синопсис
--------

Гилерме Медеирос е авијатички инженер. Тој е женкар, кој живее само за да се задоволи себе и жените од парите што ги заработува од хеликоптерите кои ги проектира. Неговиот нов проект е Карака. Еден од купувачите е ексцентричниот Олавио Педернеирас, кој заедно со него и цела екипа, оди во Амазонија да сними програма за естетика. Но, во една интрига со цел да го уништи Гилерме, Норма Гусмао, негова пријателка и колешка која е очајно вљубена во него, извршува саботажа врз хеликоптерот и при тоа загинуваат Олаво, естетичарката Соња Амаранте, новинарката Марсија, писателот Алекс и хемичарот Матеус.
Жоана е дерматолог која како бебе била оставена во сиропиталиште од страна на мајка и, и сега, со парите што ги стекнала како директорка на клиниката за пластична хирургија Ренато, решава да најми детектив. Но Соња тукушто умира.
Судбините на Гилерме и Жоана се вкрстуваат кога таа тропнува на вратата од куќата на мајка и и го сретнува Гилерме како се грижи за нејзините најмлади браќа. Уништен, и чувствувајќи вина за смртта на луѓето во несреќата, Гилерме одлучува да ги посвои Клаус и Доминик, и да го реализира својот проект: клиника за естетика „Чиста убавина", проект кој и Соња сакала да го оствари. Како добар инженер, тој се вплеткува во многу збунувачки ситуации, бидејќи не разбира ништо од козметика и производи за убавина. Тој и Жоана ќе се вљубат и ќе имаат убава врска, сè додека Норма не се врати во нивните животи. Сега има потпора од Ренато, кој е вљубен во Жоана. Одвоени, Гилерме и Жоана ќе станат соперници кога таа ја отвора фризерницата Ивете, клиника пред клиниката на Гилерме. Помеѓу љубовни и професионални збрки, страста меѓу парот сè повеќе се зголемува.
Паралелно со тоа, во животот на Гилерме се појавуваат роднини на загинатите: Едуардо, вдовец на Марсија, кој ќе се вљуби во Дебора, вдовицата на Алекс. Хелена, вдовицата на Матеус, која ќе одлучи да застане место него за да најде добра работа за да го лечи своето болно дете, Хуго. И Робсон, далечен роднина на Олаво, кој го наследува целото богатство, но бескрупулозниот адвокат Жозе Енрике го измамува.
На денот на венчавката на Гилерме и Жоана се појавува Соња. Таа и останатите четири души од летот Каркара преживеале и биле изгубени на остров. Тие се враќаат во животите на нивните роднини. Соња, посоветувана од Норма, ќе направи се за да ги земе децата, и да ја уништи Жоана и клиниката на Гилерме.

Улоги
-----

* Карактеризација на ликовите

| Глумци | Ликови |
| --- | --- |
| Едсон Целулари | Гилерме |
| Региане Алвес | Жоана |
| Каролина Фераз | Норма |
| Кристиане Торлони | Соња |
| Умберто Мартинс | Ренато |
| Исис Валверде | Ракели |
| Леополдо Пачеко | Раул |
| Марсело Фариа | Робсон |

Надворешни врски
----------------

* Официјално мрежно место Архивирано на 4 август 2008 г.
* Теледраматургија Архивирано на 18 февруари 2008 г.
**Читач на мемориски картички** (англиски: memory card reader) е уред кој служи за комуникација со паметната картичка или флеш мемориска картичка.
**Читач на бизнис картички** (англиски: business card reader) е уред кој служи за скенирање и електронско потхранување на деловни/бизнис картички.
**Читач на магнетни картички** (англиски: magnetic card reader) е уред кој служи за скенирање на содржината на магнетната лента втисната на картичката.

Читачи на паметни картички
--------------------------

IconIcon
*Поврзано: Паметна картичка со контакт и Паметна картичка без контакт.*
Читачот на паметни картички е електронски уред којшто чита паметни картички. Некои компјутерски тастатури имаат вграден читач на картички. Постојат читачи на картички (надворешни или вградени) за лични сметачи. Некои лаптоп компјутери имаат вграден читач на паметни картички.

Некои читачи имаат флеш меморија во која е вграден софтвер кој може по потреба да се надградува. Читачот на паметни картички кога ќе се вметне картичката обезбедува електричен напон за функционирање на втиснатите елктронски кола. Комуникацијата се одвива преку протоколи со помош на кои може да се чита и пишува на фиксни адреси од картичката.

Комуникациски протоколи| Назив | Опис |
| --- | --- |
| T=0 | Асинхрон half-duplex byte-level transmission протокол |
| T=1 | Асинхрон half-duplex block-level transmission протокол |
| T=2 | Резервиран за идни full-duplex операции. |
| T=3 | Резервиран за идни full-duplex операции. |

Читачи на мемориски картички
----------------------------

Читачот на мемориски картички е уред, кој вообичаено има USB интерфејс, за пристап до податоците на мемориската картичка како што се CompactFlash (CF), Secure Digital (SD) или MultiMediaCard (MMC). Повеќето читачи на мемориски картички имаат можности и за впишување на податоци, па заедно со картичката може да функционираат како складишта на податоци.

Во денешно време читачите на картички можат да се категоризираат во три групи според типот и бројот на слотовите за картички: единечен читач на картички, мулти читач на картички (пример 9-во-1) и сериски читач на картички. Исто така постојат некои видови на мемориски картички со USB функции за кои нема потреба од читач на картички, како што е Intelligent Stick мемориската картичка, која може директно да се вметне во USB слотот.

Поврзано
--------

* Мемориска картичка
* Бушена картичка

|  |  |
| --- | --- |
| Ризница | „Читач на картички" на Ризницата ? |
**Тодор Светиев** (р. 27 декември 1952

 во Битола) — македонски пијанист и универзитетски професор на Факултетот за музичка уметност при Скопскиот универзитет.

Животопис
---------

Светиев е роден во Битола, каде што започнал музички да се образува. Студиите по пијано ги завршил на музичката академија во Загреб, магистрирал на Факултетот за музичка уметност при Скопскиот универзитет (проф. В. Крпан), а се усовршувал на конзерваториумите во Санкт Петербург и Антверпен.

Како солист и камерен музичар развил богата концертна дејност и настапувал успешно на подиумите како во Македонија така и во други земји каде што реализирал повеќе успешни турнеи. Учествувал на повеќе музички фестивали.

Во неговиот репертоар се вбројуваат дела од најразлични епохи, а премиерно изведувал и голем број на дела од македонски автори. Исто така настапувал со оркестрите на Македонската филхармонија, Камерниот оркестар на МРТВ, Филхармонијата од Бургас, Фестивалскиот оркестар на СОКОМ и други.

Во текот на својата концертна дејност соработувал со голем број истакнати македонски и странски уметници. Остварил и повеќе аудио записи како солист и камерен музичар, кои се издадени на четири компакт дискови.

Добитник е на повеќе награди и признанија меѓу кои се наградите: „Златна Лира" за 1999 година, а во 2014 ја добива „Златна Лира" за животно дело, награди кои ги доделува СМУМ. За концертот одржан на фестивалот „Охридско Лето" каде што настапил како гостин - солист на триото „Цирих", ја добил наградата „Охридска Изида" за најуспешен концерт на фестивалот во 1993 година. Во 2015 година ја добил наградата за животно дело во областа на музичката педагогија која ја доделува здружението на „Музичките и балетските педагози на Македонија".

Светиев повеќе години успешно работи како професор по пијано на Факултетот за музичка уметност при универзитетот „Св. Кирил и Методиј" во Скопје.

Како претседател на Сојузот на музичките уметници на Македонија во 2007 година го иницира за првпат одржувањето на фестивалот на СМУМ „Златна лира" во Скопје и циклусот концерти „Pro musica".

Наводи
------

1. ↑  „Факултет за музичка уметност". *Факултет за музичка уметност* (англиски). Посетено на 2020-09-27.
**Хипократова заклетва** — заклетва која традиционално ја положуваат лекарите обврзувајќи се дека етички ќе ги извршуваат должностите од својата професија.

Научниците сметаат дека заклетвата ја напишал Хипократ, често нарекуван татко на медицината, или некој од неговите ученици.

Денешната верзија на заклетвата е усвоена во 1946 година во Женева. Ова е превод на истата.

*Во часот кога стапувам меѓу членовите на лекарската професија, свечено се обврзувам дека својот живот го ставам во служба на хуманоста.*

*Кон своите учители ќе ја зачувам должната благодарност и почит. Својата професија ќе ја извршувам совесно и достоинствено.*

*Најголема грижа ќе ми биде здравјето на болниот. Ќе ги почитувам тајните на секој кој ќе ми се довери. Со сите свои сили ќе ја одржувам честа*

*и племенитите традиции на лекарската професија. Моите колеги ќе ми бидат браќа. Во извршување на својата должност нема да имам никакви*

*верски, национални, расни, политички или класни предрасуди. Апсолутно ќе го почитувам човековиот живот, од неговиот почеток до крајот.*

*И под закана нема да допуштам моето медицинско знаење да се искористи спротивно на законите на хуманоста.*

*На ова се обврзувам свечено, слободно повикувајќи се на својата чест.*

Византиски ракопис на заклетвата од 12 век во форма на крст

Наводи
------

1. ↑  Farnell, Lewis R. (2004) [1920]. *Greek Hero Cults and Ideas of Immortality : The Gifford Lectures : Delivered in the University of St. Andrews in the Year 1920*. Whitefish, Montana: Kessinger Publishing. стр. 269. ISBN 978-1-4179-2134-8. The famous Hippocratean oath may not be an authentic deliverance of the great master, but is an ancient formula current in his school.
**Фјалсатерн** е мала планина во јужна Удевала, Шведска. Нејзиниот врв достигнува 105.9 метарs (347 ст) надморска височина според една проценка од 1950 година (претходната проценка од 1903 година ја ставила на 300 шведски стапки), што ја прави втора највисока област во областа. Таму локалниот политичар и публицист Туре Малмгрен (1851–1922) почнал да го гради својот грандиозен замок Туреборг, денес руина, во 1899 година. По должината на неговите падини, Малмгрен изградил неколку други структури, меѓу нив и лажната средновековна летна резиденција Фјалсатерн, и неговата сопствена гробница. Областа некогаш беше целосно неплодна, но Малмгрен – кој се занимаваше со движењето за садење дрвја од тоа време – ѝ вети на својата сопруга Хилма дека еден ден ќе може да оди под дрвјата на Фјалсатерн и почна да ја засадува густата шума денес. Природен резерват именуван по него, долините Туре, се наоѓа на источната страна на планината.

За време на Втората светска војна, Фјалсатерн го користеле шведските вооружени сили за воздушна одбрана на градот, како видиковец. Кога замокот Туреборг изгоре во 1950 година, висината на планината им отежна на пожарникарите да стигнат до огнот. На Фјалсатерн не се познати историски остатоци кои датираат пред употребата на Туре Малмгрен на областа, но неколку локалитети од камено доба се наоѓаат покрај неговата нога, и наставката „-сетер" често укажува дека областа историски била користена за пасење добиток од шуми.

Наводи
------

1. ↑  Hemgren, Karl (1903). „Promenader i staden och dess utkanter". *Bohusläningen Uddevalla 1878–1903* (Swedish). Gothenburg: Bohusläningen. стр. 30.CS1-одржување: непрепознаен јазик (link)
2. ↑  Olsson, Alban (27 November 1950). „Minnen från Tureborg i gammal och ny tid". *Bohusläningen* (Swedish). Uddevalla.CS1-одржување: непрепознаен јазик (link)
3. 1 2  Hansson, Wilhelm (2002) [First published 1968]. *Drömmarnas riddarborg* (Swedish) (3. изд.). Uddevalla: Villa Elfkullen Association.CS1-одржување: непрепознаен јазик (link)
4. ↑  Sandberg, Torsten (1931). „Födelsedagsintervju med fru Hilma Malmgren". *Bohusläningen* (Swedish). Uddevalla.CS1-одржување: непрепознаен јазик (link)
5. ↑  „Fornsök". *www.raa.se* (Swedish). Swedish National Heritage Board. Посетено на 22 April 2015.CS1-одржување: непрепознаен јазик (link)
6. ↑  Pamp, Bengt (1988). *Ortnamnen i Sverige* (Swedish). Lund: Studentlitteratur. стр. 50.CS1-одржување: непрепознаен јазик (link)

58°20′28″ N; 11°57′11″ E﻿ / ﻿58.341° СГШ; 11.953° ИГД﻿ / 58.341; 11.953